Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli armeelt oodatakse peagi võitu Hamasi üle Khan Younise linnas.
Samal ajal valmistutakse laiendama operatsioone piirilinna Rafah'sse.
Prantsusmaa väitel on ainus viis rahu ja julgeoleku saavutamiseks regioonis
Iisraeli-Palestiina konflikti poliitiline lahendamine.
Iraan ja Venemaa on nördinud USA vastulöökide pärast
Iraani käsilaste vastu Iraagis, Süürias ja Jeemenis.
IDF on lähedal islamistliku Hamasi võitmisele Khan Younise linnas,
Gaza sektori lõunaosas ja valmistub laiendama operatiivtegevust
palestiinlaste terrorirühmituse viimasele linnale Rafah'le
Egiptuse piiri ääres.
Lisaks rõhutas kaitseminister Yoav Gallant
oma televiseeritud kõnes,
et maismaa manööver on tee Hamasi võitmiseks.
Jeruusalemma kõrgeim kaitseametnik rõhutas lisaks:
"Iga Rafah's varjuv terrorist teadku,
et tema lõpp on kas kapitulatsioon või surm ja kolmandat võimalust pole."
Minister Gallant teatas sedagi,
et Hamasi juhid eesotsas Yahya Sinwariga
on põgenenud IDF-i vägede eest, liikudes ühest peidupaigast teise.
Ta pole saanud suhelda oma ümbruskonnaga
ja viimastel päevadel on IDF-i väed leidnud märkimisväärset materjali
kohtades, kus ta hiljuti viibis.
Tänu sellele täiustab IDF oma operatsioone
ja süvendab haaret Hamasi plaanide üle.
Samal ajal kordas peaminister Benjamin Netanyahu
kohtumisel 8104. pataljoni komandöride ja sõduritega
IDF-i soomusüksuse memoriaalil Latrunis
Jeruusalemma otsustavust saavutada "täielik võit".
Mulle on jätnud sügava mulje teie võitlusvaim, ühtsus võitluses
ja pühendumine eesmärgile. Ütlesin teie komandöridele,
et mõne päeva eest sain mütsi, millel oli kaks sõna: "Täielik võit".
See on meie poliitika põhiolemus - täielik võit Hamasi üle.
Täielik võit on oluline, sest see tagab Iisraeli julgeoleku.
Täielik võit on ainus viis
tagada edasised täiendavad, ajaloolised rahulepingud,
Täielik võit annab surmava löögi kurjuse teljele:
Iraanile, Hezbollah'le, huttidele, ja loomulikult Hamasile.
Sestap on täielik võit asendamatu.
Tuleb vaid mõelda, mis juhtuks ilma täieliku võiduta:
Ümberasustatud inimesed ei naase, uus veresaun on vaid aja küsimus
ja Iraan, Hezbollah ja teised vaid juubeldavad siin, hävitades Lähis-Ida.
Seega pole totaalsele võidule alternatiivi.
Iisraeli peaminister rõhutas veel kord,
et ilma Jeruusalemma sõnastatud eesmärkide saavutamiseta
sõda islamistliku Hamasi vastu ei lõpe.
Meie arvutuste järgi oleme tänaseks juba hävitanud,
see tähendab kas tapnud või haavanud,
rohkem kui poolt nende vägedest.
Oleme hävitanud 18 nende 24 pataljonist.
Tegeleme aktiivse demilitariseerimisega,
viies läbi rünnakuid ülejäänud terroristide vastu
ja hävitades nende maa-aluseid võrgustikke.
Oleme teel täieliku võidu poole ja tahan teile öelda,
et oleme sellele pühendunud ega loobu sellest.
Me ei lõpeta sõda saavutamata täieliku võidu eesmärki,
mis taastab julgeoleku nii lõunas kui ka põhjas.
Varem võõrustas peaminister Netanyahu Jeruusalemmas
Prantsuse välisministrit Stephane Séjourné'd.
Mõlemad keskendusid ponnistustele
eskalatsioonivõimaluste lahendamiseks
Iraani käsilase Hezbollah' suhtes Liibanonis.
Esiteks tahan teid tervitada ja tänada
Prantsusmaa vankumatu ja järjekindla toetuse eest metsikuste vastu
esimesest päevast peale,
teie seisukoha eest Rahvusvahelise Kohtu
ja selle absurdse genotsiidisüüdistuse suhtes Iisraeli vastu
ja paljude teiste asjade eest.
Samuti jõupingutuste eest aidata humanitaarse meditsiiniabiga
ja muidugi koostöö eest Liibanoni küsimuses.
Meil on palju rääkida.
Hilisemal pressikonverentsil väitis Pariisi esidiplomaat,
et ainus viis piirkondliku rahu ja julgeoleku saavutamiseks
on terviklik poliitiline lahendus Iisraeli ja palestiinlaste vahel.
Kõik see on võimalik, kui ja ainult siis,
kui Iisraeli-Palestiina konflikt leiab tervikliku poliitilise lahenduse,
kus kaks riiki elavad rahus kõrvuti.
Kui, ja ainult siis, kui rahuprotsess jätkub viivitamata.
See on hädavajalik ja pakiline. Ilma poliitilise lahenduseta
ei saa Lähis-Idas olla õiglast ja kestvat rahu.
ÜRO Julgeolekunõukogu istungil New Yorgis kasutasid Venemaa
ja eelkõige Iraani Islamivabariik rahvusvahelist lava,
et esitada alusetuid süüdistusi ja pahameelt vastulöökide üle,
mida Ameerika Ühendriigid ja Ühendkuningriik andsid ühiselt
Iraani käsilasvõitlejate vastu Süürias, Iraagis ja Jeemenis.
Washington, nautides oma karistamatust,
jätkab Lähis-Idas kaose ja hävingu külvamist.
USA suurimal operatsioonil regioonis alates 2003. aastast,
mida Joe Biden esitleb kättemaksuaktina droonirünnaku eest
Süürias ebaseaduslikult asuva Ameerika baasi vastu,
ei oma mingit õigustust.
Näeme neis jõudemonstratsioonides eelkõige soovi
mõjutada Ameerika sisepoliitilist maastikku, soovi kuidagi parandada
praeguse USA valitsuse katastroofilist kuvandit rahvusvahelisel areenil,
kui presidendivalimiste kampaania on hoogustumas.
Ka see, et need teod võivad viia
rahvusvaheliste pingete edasise eskaleerumise ja tsiviilohvriteni,
pole Washingtoni strateegide jaoks oluline.
Kõik regiooni vastupanurühmitused on sõltumatud
ning nende otsuseid ja tegevust ajendavad nende seaduslikud õigused
mis tulenevad rahvusvahelisest õigusest,
milleks on USA illegaalse kohaloleku lõpetamine nende territooriumil,
Gaza genotsiidi peatamine
ja Palestiina territooriumide okupeerimise lõpetamine.
Seetõttu on igasugune katse omistada need tegevused Iraanile
või selle relvajõududele eksitav, alusetu ja vastuvõetamatu.
Iraan ei püüa kunagi kaasa aidata konfliktide levimisele regioonis.
USA ja Ühendkuningriik tõrjusid alusetuid süüdistusi ja väiteid,
rõhutades Ameerika Ühendriikide olemuslikku õigust enesekaitsele,
nagu see kajastub ÜRO harta artiklis 51.
Ameerika Ühendriigid viisid 2. veebruaril Iraagis ja Süürias läbi
täppisõhulöögid Iraani Revolutsioonikaardi
ja sellega seotud omakaitserühmituste vastu.
See vajalik ja proportsionaalne meede võeti
Ameerika Ühendriikide loomuomase enesekaitseõiguse teostamiseks,
nagu see on kajastatud ÜRO põhikirja artiklis 51.
Tahan samuti rõhutada,
et need löögid on lahus ja erinevad koalitsiooni löökidest Jeemenis,
mis olid vastuseks Iraani toetatud huttide seadusevastastele rünnakutele
laevade ja rahvusvahelise laevanduse vastu Punasel merel.
Lubage mul selgelt öelda:
USA ei soovi regioonis rohkem konflikte,
kui töötame aktiivselt selleks, et Gaza konflikti piirata ja de-eskaleerida.
Ja me ei soovi otsest konflikti Iraaniga,
kuid jätkame oma personali kaitsmist vastuvõetamatute rünnakute eest.
Punkt.
Väärib märkimist, et kuigi Ameerika Ühendriikidel
oli rahvusvahelise õiguse järgi õigus vastumeetmeteks
Iraani käsilaste korduvate rünnakute eest USA vägede vastu Iraagis,
Süürias ja mujal; tegid nad seda Bagdadi keskvalitsust teavitamata,
mis tekitas Iraagis pahameelt selle üle,
mida Iraani-meelsed elemendid tajusid "suveräänsuse rikkumisena".
Iraak, nagu iga riik regioonis, mõistis,
et meie sõdurite surmale järgneb vastus.
Mis puudutab seda konkreetset vastust reedel,
siis eelteavitust ei toimunud.
Teavitasime iraaklasi kohe pärast löökide toimumist.
Sihtmärgid olid hoolikalt valitud
ja hõlmasid, nagu öeldud, juhtimis- ja kontrollkeskusi,
raketi- ja drooniladusid. Usume, et need olid usaldusväärsed sihtmärgid
ja valitud nii, et vähendada ja vältida tsiviilohvreid.
Olen näinud mõningaid väiteid
ohvrite kohta Iraagi julgeolekujõudude seas
terroristide juhitud rajatiste vastu tehtud löökides,
mis on murettekitavad. See tähendaks,
et need Iraaniga joonduvad seadusetud omakaitserühmitused
tegutsevad Iraagi ametlike julgeolekujõudude läheduses.
Pentagoni pressiesindaja Pat Ryder märkis omalt poolt,
et kuigi jääb ebaselgeks, kas Iraan sai viimastes löökides kannatada,
jätkab USA Keskväejuhatus kahjude hindamist
seoses tabatud Iraani sihtmärkidega.
Ma ei taha Keskväejuhatuse hinnangust ette rutata.
Arvan, et on õiglane järeldada,
et tõenäoliselt kaasnes löökidega ohvreid.
Kuid tagamaks, et anname täpset teavet, peame jätma aega,
et CENTCOM saaks jätkata hindamistööd.
Ja kindlasti hoiame teid kursis, kui meil on uut teavet.
Aitäh, et vaatasite TV7 Iisraeli Uudiseid!
Julgustan teid paluma rahu ja päästet Jeruusalemmale ja Iisraelile!
Lisaks tasub toonitada,
et TV7 Iisrael on annetuspõhine mittetulundusteenistus
ja kogu meie toodang on saadaval tasuta.
Kui meie igapäevased ülevaated teid õnnistavad
ja sooviksite aidata kulusid kanda, kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud õhtut!
Kohtumiseni järgmises saates! Seniks - Shalom Jeruusalemmast!
Tõlge: Monika Jaaguri